રાધિકા આપ્ટેનું કહેવું છે કે લાંબા સમયથી ફિલ્મોમાં કામ કરવા છતાં પણ તે ફિલ્મના શૂટિંગના પહેલા દિવસે નર્વસ થઇ જાય છે. તેના જણાવ્યા અનુસાર તેને ખૂબ જ ગભરામણ મહેસૂસ થાય છે. તે કહે છે કે હું ૬૦ વર્ષની થઇશ ત્યારે પણ મને આમ થશે. કોઇ પણ નવા પાત્રને યોગ્ય રીતે ભજવવું એ એક નવો પડકાર છે. આ માટે ખુદને ઘણા સવાલ કરવા પડે છે અને સારું પર્ફોર્મન્સ કરવાનું દબાણ પણ હોય છે. બોલિવૂડ અને દેશની અનેક રિજનલ ફિલ્મ ઇન્ડસ્ટ્રીની ફિલ્મોમાં પોતાના દમદાર અભિનયથી ખ્યાતિ મેળવ્યા બાદ હવે રાધિકા હોલિવૂડમાં પણ કામ કરવા ઇચ્છે છે. તેનું કહેવું છે કે તે માત્ર હોલિવૂડ કે બ્રિટિશ ફિલ્મ ઉદ્યોગ નહીં, પરંતુ વૈશ્વિક સિનેમાનો પણ ભાગ બનવા ઇચ્છે છે.